**U pfesesa vhundeme ha Wiḽi**

MaAfurika Tshipembe vha fhiraho 70% vhashumaho a vha na wiḽi. Hu na zwiitisi zwinzhi uri ndi ngani MaAfurika Tshipembe vho nanga u sa ita wiḽi, fhedzi u lovha u si na zwi vhanga mutsiko kha ikonomi na mutsiko wa nyanyuwo sa izwi muṱa sedzana na u lovha havho.

Itshi tshibugwana tshi ṋetshedza zwithu zwa ndeme malugana na wiḽi na ndaulo ya ndaka ya mufu. A tshi thivheli milayo miṅwe na miṅwe ine ya shumiswa nahone a tsho ngo tea u shumiswa sa tshibugwana tsha mulayo..

|  |  |
| --- | --- |
| **ṰHALUTSHEDZO** | |
| **Wiḽi** | Ndi ḽiṅwalo ḽa mulayo ḽine ḽa sumbedza zwine zwa tea u bvelela kha ndaka yavho musi vha tshi lovha, i na ndaela dzavho dza uri ndaka yavho i tea u kovhekanywa hani kana ndi vho nnyi vhane vha tea u i wana musi vho lovha. I dovha hafhu ya ḓivhea sa ṱhanzielavhufa. |
| **Ndaka** | Tshithu tshine vha vha natsho. Zwi nga katela zwithu zwi no nga sa nnḓu yavho na zwi re nga ngomu hayo, dzigoloi, mikovhe, vhubindudzi, mbuelo dza u notha, kheshe n.z. |
| **Vhaḽaifa** | Dziwiḽi, thirasithi na mbekanyamaitele dza ndindakhombo kanzhi hu na muthu ane a vhuelwa lufuni lwavho, musi vha kha ḓi tshila kana u litsha thirasithi, kana musi mbekanyamaitele i tshi vhibva. Muthu uyu, kana madzangano, ane a nga ḽa ifa kana thundu dziṅwe zwi vhidzwa sa muḽaifa. |
| **Vhuṋeathundu** | Vhuṋeathundu ndi musi vha tshi sia zwithu zwi nga ho sa nnḓu, dzhuweḽari kana tshelede kha vhaḽaifa. e.g. “Ndo ṋea nnḓu yanga i re Durban kha mufarisi wanga.” |
| **Muthelo wa mbuelo dza ndaka** | Muthelo une wa badelwa u bva kha mbuelo u bva kha thengiselano ya thundu. |
| **Ndaka** | Ndi tshiṅwe na tshiṅwe tshine muthu a vha natsho; ndaka dzavho dzoṱhe (ndaka i sudzuluseaho na ndaka i sa sudzulusei) khathihi na zwikolodo zwavho. |
| **Muthelo wa ndaka** | Ndi muthelo u badeliwaho kha ndaka phanḓa ha musi i tshi kovhiwa vhukati ha vhaḽaifa. Zwikolodo zwa muthelo wo sedzuluswaho zwi bva kha ndeme ya ndaka nahone zwi shumafhedzi kha ndeme i fhiraho R3,5 miḽioni. |
| **Mulangi wa ndaka** | Muthu o nangiwaho nga muṋe wa wiḽi (vhone) nahone o tholiwaho nga Muhulwane wa Khothe Khulwane u bveledza mushumo wa lutamo lwa muṋe wa wiḽi, nga murahu ha musi o lovha. |
| **Muimeleli wa thundu** | Muthu kana tshiimiswa tshine tsha langula thundu vhuimoni ha muṅwe muthu kana vhathu vha re na lutendo na fulufhelo khaye. Muimeleli wa thundu a nga vha mufareli, mulangi wa ndaka, kana muḽaifa kha zwiimo hune wiḽi ya vhuṋeathundu ha ndaka kha muḽaifa a re kha tshiimo tshine i fanela uya kha muṅwe muthu arali muḽaifa a lovha. |
| **Muḽaifa** | Vhaḽaifa na vhaṱanganedzi ndi vhathu wanaho ifa u bva kha muthu o lovhaho. Phambano vhukati ha zwivhili ndi uri muḽaifa a nga ḽa ifa u bva kha muthu o lovhaho a re na wiḽi kana a si na ho (na wiḽi kana tshayawiḽi), ngeno muṱanganedzi anga wana ifa fhedzi hu na wiḽi. Hezwi zwi amba mashaka a malofhani, mufarisi wavho na ṅwana o adoputhiwaho ndi vhaḽaifa arali vha lovha vha si na wiḽi, fhedzi mushumi wavho wa nḓuni u ḓo wana ṱhanganyelo ya tshelede u bva kha vhone, u ḓo fanela u vha o buliwa kha wiḽi yavho. |
| **Ifa** | Mbuelo ya ifa u bva kha ndaka ya muthu o lovhaho a na wiḽi kana nga fhasi ha intestate succession. Sa tsumbo, ṅwana wa mudzulatsini uya wana ifa ḽa tshipiḓa tsha vhuraru tsha masalela a ndaka ya khotsi awe. |
| **Tshayawiḽi** | Musi u tshi lovha u si na wiḽi, “tshayawiḽi”. |
| **Ifa** | Thundu nkene A specific asset which is bequeathed in a will to a specific person. |
| **Zwikolodo** | Izwi ndi zwithu zwi no nga sa zwikolodo, mbadelo dza mbulungo, muthelo wa ndaka, nz |
| **Zwisala (*Residue*)** | Ndi zwo salaho kha ndaka nga murahu ha zwikolodo zwoṱhe, tshinyalelo, mithelo yo no badelwa na maifa oṱhe o no sedzuluswa kana u badelwa kha vho ṅwaliswaho. |
| **U vha na wiḽi** | Arali muthu a vha a na wiḽi musi a tshi lovha. |
| **Muṅwalawiḽi** | Muthu ane a ita wiḽi or ṱhanzielavhufa. (muṋe wa wiḽi). |
| **Vhufareli (Trust)** | Vhufareli ndi nzudzanyo hune ha langulwa kana/na vhuṋe ha ndaka dza pfukiselwa kha mufareli u fara na khumbelo ya ndaka u itela u vhuelwa ha vhaḽaifa. Mufareli wa wiḽi a nga teiwa kha wiḽi uri a fare ndaka dza vhana vhaṱuku u swikela miṅwaha manzhi (kana u fhira). Mufareli o teiwaho musi muṅwalawiḽi a tshi kha ḓitshila hu nga vha vhaḽaifa kha wiḽi u ṱanganedza na u fara ifa vhuimoni ha u ḽa ifa sa mufareli. |
| **Mufareli** | Ndi muthu kana tshiimiswa tshi no nga sa ramilayo, bannga kana khamphani ya ṱhirasithi kana mulanga thundu (FPSA®), ine ya laula ṱhirasithi na u vha na vhuḓifhinduleli ha u langa ndaka dza ṱhirasithi u swikela dzi tshi kovhekanywa kha vhaḽaifa. |

**Zwire nga ngomu**

1. Wiḽi ndi mini?

2. Ndi ngani ndo tea u vha na Wiḽi?

3. Ndi ngani ndi si na wiḽi?

4. Hu bvelela mini kha ndaka yavho musi vho lovha vha si na Wiḽi?

5. Na mukomana wanga kana khonani ane nda mufulufhela a nga vha mulangi wa wiḽi yanga?

6. Mushumo wa mulangi wa wiḽi ndi mini?

7. Ndo lugela u ṅwala wiḽi, ndi nnyi ane a nga nthusa?

8. Ndi maṅwalo afhio ane a ṱoḓea musi hu tshi ṅwaliwa Wiḽi?

9. Mbudziso dzine dza anzela u vhudziswa

Zwidodombedzwa zwa ndeme

U vha na wiḽi zwi vha fha vhuḓigeḓi ha u ḓivha uri mbuelo dza mishumo ya vhutshilo havho dzi ḓo kovhiwa na u langulwa uya nga lutamo lwavho. Hu si uri fhedzi wiḽi i tsireledza mufarisi wavho, vhana, na thundu nga mulayo, hafhu i ya sumbedzisa zwavhuḓi uri vha nga funa hani zwithu zwi tshimbidzwe hani musi vho no lovha.

**1. Wiḽi ndi mini**

Wiḽi ndi ḽiṅwalo ḽa tshiofisi ḽa mulayo nahone ḽo sainiwaho hafho hune vha sumbedza uri na vha ṱoḓa uri ifa ḽavho ḽi ḓo kovhiwa hani nga murahu ha musi vho lovha. U lovha vha si na wiḽi zwi amba uri ifa ḽavho a ḽi nga kovhiwi nga nga ndaela dzavho, fhedzi u ya nga milayo na maitele a musi vho lovha u si na wiḽi.

**2. Ndi ngani ndo tea u vha na Wiḽi?**

Wiḽi i ita uri vhutshilo vhu leluwe kha havho vhane vha vhasia murahu musi vhono lovha. Ndi ḽiṅwalo ḽa mulayo ḽi re na zwidodombedzwa masheleni na thundu dzavho (fanitsha/dzhuwele, n.z.) na uri izwi zwi ḓo kovhiwa hani kha vhaḽaifa vhavho. Arali vha na vhana vhaṱuku, vha nga nanga muunḓi ane a ḓo ṱhogomela vhana musi vhone vho lovha. Wiḽi i fanela u vha na zwidodombedzwa zwa mulangi wa ndaka wa ifa ḽavho. Arali vha songo nanga mulangi wa ndaka, Muhulwane wa Khothe Khulwane u ḓo nanga nga murahu ha u ambedzana na vhaḽaifa.

**3. Ndi ngani ndi si na wiḽi?**

Nga fhasi ndi zwiṅwe zwa zwiitisi uri ndi ngani vhathu vha si na wiḽi.

**“Nnḓu yanga ndi ṱhukhu nahone a i na ndeme yo linganelaho”.** Wiḽi a si ya vhathu vho pfumaho fhedzi kana vha re na dzinnḓu khulwane. Wiḽi i ita vhutshilo vhu leluwe kha vhathu vhane vha sia vhutshiloni.

**“Ndo mala nga tshanga ndi tshau, tshau ndi tshanga nahone a thi athu nda vhuya nda shuma!”** Vhafarisi vho malanaho nga tshanga ndi tshau, tshau ndi tshanga vha a khovhelana u lingana kha ndaka ṱhanganelwa, i.e. zwoṱhe zwine vhamalani vha vha nazwo. Mufarisi muṅwe na muṅwe u na hafu ya khovhekanyo kha ndaka ya ṱhanganelano. Vha fanela u vha na wiḽi uri ri kone u ṱalusa uri ndi nnyi ane a ḓo vhuelwa u bva kha hafu ya khovhekanyo musi vha tshi lovha.

**“Ndi tshe muṱuku, hu na tshifhinga tshinzhi tsha u ṅwala wiḽi.”** Arali vha na thundu u fana na goloi kana fanitsha nahone vha na miṅwaha i fhiraho 16, a vha nga vhi muṱuku u vha na wiḽi. Na vhathu vhaswa na vha songo malaho vha fanela u vha na wiḽi u khwaṱhisedza lutamo lwavho lwo hulisea zwi tshi yelana na uri vha ṱoḓa hani thundu yavho i kovhiwa hani nga murahu ha musi vho lovha.

**“Khaladzi/mukomana wanga u ḓo ṱhogomela vhana vhangaarali nda nga lovha”.** Mahani a mvelele na sialala, hu na u pfesesa hu sa ambiwiho uri arali vha nga lovha nahone vhana vhavho kana vhaunḓiwa vha kha ḓi vha vhaṱuku, muṱa wa havho u ḓo vha ṱhogomela nahone a hu na ṱhoḓea ya u vha na mafhungo haya kha wiḽi yavho. Tsheo ya khwiṋe i nga vha ya u ambedzana nga u ṱhogomela vhana vhavho na muṱa wavho phanḓa na u khetha muunḓi kha wiḽi yavho.

**“Muṱa wanga u ḓo lugisa zwithu vhukati havho”.** Ngoho ndi uri vha nga si ite nga uralo. Mulayo (Intestate Succession Act, 1987) u amba uri ndi nnyi ane a ḓo wana ifa u bva kha ndaka yavho. U sia vhafunwa vhavho uri vha lugise mafhungo avho ndi thandululo fhedzi ya khakhathi muṱani, hafhu ndi muhwalo u songo fanelaho une vha khou vha vhetshela wone. Arali vha dzhia tsheo kha zwine zwa ḓo bvelela kha ndaka yavho, thundu (zwiambaro, dzhuwele, fanitsha), tshelede kana zwikolodo vha ḓo ita uri matshilo avho a vhe khwine musi vha tshi khou lila. Kha wiḽi yavho vha nga nanga mulangi wa ndaka ane a ḓo ṱhogomela zwithu zwavho nga murahu ha lufu lwavho.

**“Ndi na ṱhoni u ṅwala wiḽi ngauri a thi ḓivhi uri i ḓovha hani.”** Hu na vhathu vha phurofeshinaḽa vha fanaho na khamphani dza vhufareli, dzibannga, vhaṋetshedzi vha tshumelo dza zwa masheleni (FSPs), mushumi wa muimeli wa thundu (FPSA®) kana ramilayo ane a nga vha thusa.

**“Zwi a ḓura nga maanḓa u ṅwala wiḽi.”** Wiḽi ndi ḽiṅwalo ḽa ndeme nahone ḽi fanela u ṅwaliwa nga vha ḓivhi. Dziṅwe FSP dzi ṋetshedza tshumelo dza mahala dza u ṅwala wiḽi nahone vha a vhulunga khophi yavho ya wiḽi mahala. Ramilayo a nga vha badelisa tshelede fhedzi, sa vhuhwavho, vha nga vha ḓi vhofha u vha vhulungela wiḽi yavho mahala. Bannga yavho i nga badeliswa mbadelo ṱhuku ya tshumelo, kha vha ambe na vhuthihi vho buliho afho nṱha.

**“Ndi ḓo ṅwala wiḽi vhege i ḓa ho”.** Kha vha i ite nga u ṱavhanya hu tshi konadzea. U imisa zwi ḓo ita uri vha hangwe nga ha yo.

**“Ndi Mashudu mavhi!”** vhanzhi vha ḓipfa ungari arali wa ṅwala wiḽi, u khou ḓirambela mashudu mavhi nga ngomu muḓini nahone nga nṱhani ha izwi u nga lovha hu si kale. Ndi vhathu vha si vhanzhi vhane vha ḓivha uri vha ḓo lovha lini. Ndi khwine u ḓilugisela.

**“Ndi koloda u fhira zwine nda vha nazwo.”** Zwikolodo zwavho zwo salaho zwi ḓo ḽa kha ndeme ya ndaka yavho. Nga nnḓa ha musi huna tshelede yo linganelaho kha ndaka yavho u badela zwikolodo zwa fhela kana thundu yo linganelaho ine ya nga rengiswa u badelela zwikolodo zwavho, vhakolodisi vha nga vhila tshikolodo tsho salaho u bva kha mufarisi wavho fhedzi arali vho malana nga tshanga ndi tshau, tshau ndi tshanga.

**“Ndi na mbekanyamaitele ya ndindakhombo ya vhutshilo ine ya nga lifha zwikolodo zwanga zwoṱhe na ine ya sala i ḓo ya kha muṱ wanga musi ndi tshi lovha.”** Ndindakhombo ya vhutshilo ndi tshiko tshavhuḓi tsha thikhedzo ya vhafunwa vhavho musi tshi lovha. I nga tsireledza tshinyalelo dza pfunzo na u ṋetshedza tshelede ya u badela tshoṱhe mithelo kha ndaka yavho ya mufu, kana u badela tshinyalelo dzo ḓoweleaho dza hayani, nahone nga zwifhinga zwiṅwe i badela nzudzanyo dza u nyawelo. Arali hu tshi ḓo vha na tshelede yo linganelaho kha ndaka yavho u badela zwikolodo, mithelo na dzitshinyalelo muḽaifa u ḓo nangiwa u ṱanganedza tshelede ya mbekanyamaitele a ndindakhombo ya vhutshilo. Tshelede i ḓo badelwa yo livhiswa kha muḽaifa, mulanga ndaka ha nga shumani na mbekanyamaitele nahone ha nga vhi na thendelo ya u badela mulanga ndaka arali kha mbadelo dza mbekanyamaitele.

**4. Hu bvelela mini kha ndaka yavho musi vho lovha vha si na Wiḽi?**

Arali vha lovha vha si na wiḽi vha ḓo xeletshelwa nga mashudu a u dzhia tsheo ya uri ndi nnyi o fanelaho vhuelwa u bva kha ndaka yavho. Zwa ralo, mulayo wa vhukovhathundu tshayawiḽi u laula uri na ndaka i ḓo kovhiwa hani. Muhulwane wa Khothe Khulwane u nanga mulangi u ṱhogomela na u langa ndaka na u ṱhogomela pfanelo dza vhana vhavho vhaṱuku na/kana vhaḽaifa vhane vha vha na khaedu muhumbuloni.

Mulayo wa Vhukovhathundu Tshayawiḽi, wa 1987 (Mulayo wa 81 wa 1987) i sumbedza nḓila ya uri ndaka yo kovhiwa hani. Hu tshi tevhedzwa Mulayo, mulangi wa ndaka o nangiwaho nga Muhulwane wa Khothe Khulwane u fanela u kovha ndaka yavho vhukati ha mufarisi wavho na vhana vhavho (hu tshi katelwa na vhana vho tou adoputhiwaho), kana vhaṅwe mashaka a malofhani arali vha si na mufarisi kana vhana. Ifa ḽiṅwe na ḽiṅwe ḽi fanelaho u badelwa vhana vhavho ḽi ḓo diphosithiwa kha Tshikwama tsha Muunḓi tshine tsha langulwa nga muṅwe muthu ane na sa muḓivhe nahone ane a nga vha a si na dzangalelo ḽavhuḓi kha vhana vhavho.

Mulayo u ita nḓisedzo ya u kovhiwa ha ndaka yavho ng maitele one. Sa tsumbo:

* Arali ho sala mufarisi wavho a eṱhe, vha a wana ifa ḽavho ḽoṱhe. Mufarisi ndi muṅwe na muṅwe o maliwaho nga fhasi Mulayo wa Mbingano, Mulayo wa Mbumbano Wapo, thendelo ya Mulayo wa Mbingano ya Sialala, kana mushumo wa vhurereli.
* Arali hu na mufarisi na vhana, vha kovhana ifa. Mufarisi u ṱanganedza tshipiḓa tshi linganaho na tsha vhana kana R250 000, tshine tsha vha tshihulwane u fhira. Vhana vha kovhelana zwo salaho kha ifa u lingana.
* Arali hu si na mufarisi, ṅwana muṅwe na muṅwe o salaho kana vhana vha wana ifa.
* Arali vha si na mufarisi kana vhana, vhabebi vhavho vha a kovhana ifa ḽavho u lingana. Arali vhabebi vhavho vho lovha phanḓa havho mashaka avho a ya wana ifa le vhabebi vho lovhaho vha tshi ḓo ḽi wana.
* Zwenezwo hu si na mashaka avho, ndaka yavho i ya kovhiwa kha mashaka a tsini o salaho.
* Vhafunani vha songo malanaho vhane vha dzula vhoṱhe, naho vho ḓikumedzela kha vhushaka ha tshifhinga tshilapfu, a vha ḓifhelwi nga tsireledzo i fanaho. Arali vha lovha vha si na wiḽi, mufarisi wavho ha wani ifa u bva kha ndaka yavho fhasi ha mulayo wa tshayawiḽi.

**5. Na mukomana wanga kana khonanai ane nda mufulufhela a nga vha mulangi wa wiḽi yanga?**

Phanḓa ha u dzhia tsheo ya uri vha nanga mulanga wiḽi vha vhe na ngaho ya uri vha na zwikili zwoteaho na tshifhinga tsha u fara vhuḓifhinduleli. Vhalanga wiḽi vha fanela u kuvhanganya ndaka na u i kovha uya nga wiḽi yavho kana milayo ya vhukovhandaka tshayawiḽi ho buliwaho nga nṱha.

Milayo ya Afurika Tshipembe i vheya nyiledzo dzi si gathi kha uri ndi nnyi ane anga vha mulangi wa wiḽi, fhedzi muthu o nangiwaho u fanela u vha a tshi pfesesa mulayo, nḓivho ya sisiteme ya muthelo na vhukoni ha shuma na vhaḽaifa, vhakolodisi na tshikwama tsha Phensheni, etc.

Zworalo, vha nga nanga khonani kana mukomana a vhe mulangi wa ndaka kha thundu yavho. Naho zwo ralo, Muhulwane wa Khothe Khulwane a nga ṱoḓa uri mulangi wa ndaka o nangiwaho ane hana ndalukano dzo fanelaho u fanela u thusiwa ng zhendedzi phurofeshinaḽa u fana na ramilayi, muṱolamuvhalelano, muambeli, FPSA®, kana khamphani ya vhufareli kha tshifhinga tsha mushumo wa ndaulo. Musi zwi tshi bvelela, mulangi wa ndaka o nangiwaho kha wiḽi yavho u ḓo tea u thola zhendedzi ḽeneḽo u langula ifa.

Mulangi wa ndaka o nangiwaho u kha ḓi vha na vhuḓifhinduleli ha u khunyeledza ha ndaka fhedzi ndaulo ya ḓuvha na ḓuvha i ḓo vhonwa nga mulangi wa ndaka o tholiwaho.

Arali vha nanga muthu a si na ho ndalukano dzo khetheaho fhedzi hu muthu a fulufhedzeaho a re na ngoho na vhone vha nga zwi ita kha wiḽi yavho u nanga muḓivhi sa muthusa mulangi wa ndaka u thusa kha ifa. Nga nḓila iyi vha ḓo vha na Mulalo muhumbuloni sa izwi muṅwe wa mulangi wa ndaka ndi muthu ane vha muḓivha na u mufulufhela, muṅwe muḓivhi a re na tshenzhemo yo lugelaho ndaulo ya ifa ḽa mufu.

**6. Mushumo wa mulangi wa wiḽi ndi mini?**

|  |
| --- |
| **MUSHUMO MUHULWANE WA MULANGI WA NDAKA** |
| * U wana khophi yo khwaṱhisedzwaho ya ṱhanziela ya lufu, wiḽi ya vhukuma na maṅwalo maṅwe na maṅwe a mbekanyamaitele – mbulungo, ndindakhombo etc. |
| * U ṅwala mutevhe wa ndaka yoṱhe ya mufu. |
| * Arali ndaka hu ifa ḽa ndindakhombo iṅwe na iṅwe ya vhutshilo, vha vhe na ngoho uri khamphani ya ndindakhombo yo ḓivhadzwa nahone mbekanyamaitele yo badelwa kha ifa. |
| * Vhaḓivhadze vhakolodisi vhavho nga khungedzelo kha Gurannḓa ya Muvhuso na kha gurannḓa uri vhone vho lovha nahone vhadele zwikolodo zwosalaho na mbilo dziṅwe dzire mulayoni na mithelo ya ifa. |
| * U ṅwala akhaunthu ya ifa, i vhidzwa u pfi akhaunthu ya u khovhekanyo na vhurengisathundu (L&D), na u sumbedzisa dzoṱhe thundu dzire kha ifa na uri ndi nnyi ane a ḓo ṱanganedza zwibvaho kha ifa sa izwi hu ndaela i re kha wiḽi. |
| * Vha ise akhaunthu heyi ya L&D kha Muhulwane wa Khothe Khulwane na musi zwo lavheleswa nga Muhulwane na u khunguedza kha Gurannḓa ḽa Mushuso na kha gurannḓa, kovhekanywa dzi thundu kha vhaḽaifa na vha wani vha ndaka. |
| * Arali zwo fanela, shandukise lupfumo lwa ndaka, u fana thundu, vhutsila kana ndindakhombo ya vhutshilo zwi vhe tshelede. |
| * Vha wane mbadelo dzo salaho kha ndaka u fana na nzwalelo, mikovhe, vhubindudzi na dziṅwe mbuelo (tsumbo. muholo u songo badelwaho, mbadelo ya ḽivi na mbuelo dziṅwe dza tshelede). Mulanga ndaka u fanela u vula akhaunthu ya bannga nga dzina ḽa ndaka nga u ṱavhanya musi tshelede i tshi fhira R1 000 yo waniwa nahone o fanela u badela tshelede yoṱhe yo waniwaho kha akhaunthu yeneyo. |
| * Tshelede ya phensheni a yi katelwi ubva kha ndaka nahone Khethekanyo ya 37C ya Mulayo wa Zwikwama zwa Phensheni u langulaho nḓila ine vhalanga ndaka vha badelisa zwone mbuelo idzo. Khethekanyo iyi ya mulayo yo itelwa u tsireledza vhaunḓiwa naho zwi nṱha ha lutamo lwa mufu. A vha koni u bula dzina ḽa muḽaifa kha wiḽi yavho uri a wane mbuelo dza nyawelo. Fhedzi arali hu si na muunḓiwa kana muḽaifa ane a nga tevhelwliwa hu sa athu u fhela miṅwedzi ya fumimbili dza lufu mbuelo idzi dzi ḓo badelwa kha ifa na u kovhekanyiwa nga mulanga ndaka kha vhaḽaifa vha maselela. |

**7. Ndo lugela u ṅwala wiḽi, ndi nnyi ane a nga nthusa?**

Ndi zwa ndeme zwauri vha vhonane na muṅwe muthu ane a vha na vhuḓivhi na tshikili tsha u ita wiḽi yavho. Vha nga shumisa ramilayo kana vha vhonana na bannga yavho kana khamphani ya ṱhirasithi u thusiwa. Muthu ane a itaho wiḽi yavho ha ngo fanela u tholiwa sa mulanga ndaka. Musi vha ita wiḽi vha nga thola muthu muthihi kana vhanzhi u shuma sa mulanga ndaka na u ta mbadelo dza tshumelo dzavho. Arali mbadelo i fhasi kha mbadelo kha phimo yo randelwaho ya 3.5% ya ndeme ya ifa, hu ḓo ṱoḓea u tendelana navho.

Arali wiḽi yo fhela, i fanela u sainiwa nga vhuḓalo kha siaṱari ḽiṅwe na ḽiṅwe hu na ṱhanzi mbili uri i kone u vha mulayoni. Ṱhanzi dzi fanela u vha miṅwaha ya 14 kana u fhira nahone vha kone u ṋea vhuṱanzi kha khothe ya mulayo. Ṱhanzi dzoṱhe dzi fanela u saina wiḽi hu na muṅwalawiḽi na vho vhoṱhe.

**Vhaṱhohomele:** arali kha wiḽi yavho, vha khetha muthu ane a vha muḽaifa u saina sa ṱhanzi, kana onoyo o dzhenelela kha u ṅwalwa ha wiḽi yavho, vha ḓo iledzwa kha u vhuelwa ubva kha wiḽi yavho.

**Vhahumbule:** wiḽi iya “amba” i ambela muthu o no lovhaho. Phurofeshinaḽa o fanela u pfesesa lutamo lwavho na u zwibvisela khagala nga matheme zwavhuḓi na a u pfala.

**8. Ndi maṅwalo afhio ane a ṱoḓea musi hu tshi ṅwaliwa wiḽi?**

|  |
| --- |
| **DOCUMENTS NEEDED TO DRAW UP A WILL** |
| * Dzina na zwidodombedzwa zwa vhuṋe zwa mulangi wa ndaka yavho. |
| * Dzina na nomboro ya ID ya mufarisi wavho na khophi ya ṱhanziela ya mbingano ine ya ṱalusa lushaka lwa mbingano. Arali vho ṱalana, vha fanela u ṋetshedza khophi ya ḽiṅwalo ḽa ndaela ya ṱhalano na ḽiṅwalo ḽa thendelano. |
| * Madzina nga vhuḓalo a vhana na nomboro dza ID hu tshi katelwa na vhana vho adoputiwaho na vhana vha munna kana vha mufumakadzi, vhane vha ṱoḓa vha tshi vha vhaḽaifa kha wiḽi yavho. |
| * Madzina a vhaḓuhulu na nomboro dza ID dza vhane vha ṱoḓa vha tshi katelwa. |
| * Arali vha na vhana vhane vha kha ḓi vha vhaṱuku, dzina na zwidodombedzwa zwa muunḓi. |
| * Arali zwi tshi ṱoḓea, zwidodombedzwa zwa zwiimiswa zwi no nga sa kereke, hosipisi (fhethu hune ha ṱhogomelwa vhathu vha no khou lovha), fhethu ha zwisiwana, hune vha ṱoḓa ndaka i tshi ṋetshedzwa hone. |
| * Zwidodombedzwa zwa ḽihoro kana tshiimiswa tshine vha ṱoḓa tshi tshi wana mukovhe kha ifa ḽavho. |
| * Khophi dza maṅwalo a vhuṋe malugana na ndaka dzi sa sudzulusei Afrika Tshipembe na zwidodombedzwa zwa kana bondo dza ndaka yeneyo. |
| * Khophi dza zwidodombedzwa zwa phensheni kana tshikwama tsha mbetshelwa na mbekanyamaitele a ndindakhombo, u nga sa phoḽisi yo tiwaho, phoḽisi ya vhutshilo, phoḽisi ya khredithi ya vhutshilo etc. |
| * Tshelede ya didzhiti, u nga sa Bitcoin, i dzhiiwa sa thundu ine ndeme i sa fareyi bga SARS. Hu shuma milayo yo ḓoweleaho ya muthelo, nahone i nga katelwa kha wiḽi yavho u vhuelwa ha vhaḽaifa vhavho. U fhambana hadzo zwi sumbedza dzi khaedu kha mulangi wa ndaka a ḓo ṱoḓa phasiwede kana khiyi ya u swikelela tshiphatshi tshavho tsha didzhithaḽa nga murahu ha lufu lwavho. Sa izwi wiḽi hu rikhodo dza lushaka zwo eletshedzwe u sa katela zwidodombedzwa izwi kha wiḽi yavho. Ndi khwine u wana maitele o tsireledzeaho mulangi wa ndaka kha u swikelela tshiphatshi tsha didzhithaḽa. |
| * Ndi zwa ndeme u katela mutevhe wo fhelelaho wa zwikolodo zwavho. |

**9. Mbudziso dzine dza anzela u vhudziswa**

**Na ndi nga shumisa themphulaithi ya wiḽi ya inthanethe u ita wiḽi yanga kana u i ṅwala bammbirini?**

A si muhumbulo wavhuḓi u ḓiitela wiḽi. Wiḽi i fanela swikelela dziṅwe ṱhoḓea dza mulayo uri i vhe i mulayoni. Wiḽi i tea u pfesesea na u vha pfufhi, nahone i tea u sumbedza ndivho dza Muṋe wa wiḽi. Wiḽi dzo ṅwaliwaho nga vhathu vha re na tshenzhemo ṱhukhu kana vha si na tshenzhemo dzi anzela u ita uri hu vhe na dzithaidzo kana dzikhakhathi.

**Ndi tsumbo ya hani yo khumbelo yo khetheaho ine i nga vhewa kha wiḽi?**

Tsumbo nthihi ya khumbelo yo khetheaho ine vha nga i katelwa kha wiḽi yavho ndi uri vhana vhavho vha tendelwa u langa ifa kha maga avho a vhutshilo, nthihi tsha raru tsha u thoma tsha ifa ḽavho tshi ṋetshedzwe musi vha na miṅwaha ya 21, ḽo salaho vha ḽi wane vha na miṅwaha ya 25 kana, hu na tshiitisi tshi pfalaho, vha nga ṋetshedzwa nga murahu. Arali vha tshi ṱoḓa u humbula nga khumbelo yo khetheaho u fana na tsumbo dzi re afho nṱha. Hu na tshaka tharu dza thirasithi:

* tshikwama tsha wiḽi, ndi tshone tsha u thoma kha wiḽi yavho
* tshikwama tsha vhaḽaifa, tshine tsha vha thirasithi ya “muṱa”
* thirasithi iyi yo itiwa nga ndaela ya khothe u ṱanganedza mbadelo dzi fanaho na, sa tsumbo, mbadelo ya Tshelede ya Khombo dza Badani.

**Na ndivho ya ṱhirasithi ndi mini?**

Ṱhirasithi i nga vha muṋe wa ndaka, i nga wana ndambedzo na u wana tshelede u bva kha ifa musi vhone vha tshi lovha. Zwine zwa ita ṱhirasithi i vhe yo vhulungea ndi tsheo dzine dza dzhiiwa nga mulangulaṱhirasithi ane vha muthola musi vha tshi i ita. Vhaḽaifa vha nga ita mbilo ya mbuelo dzavho kha miṅwaha kana tshifhinga tsho tiwaho kha wiḽi kana kha bammbiri ḽa ṱhirasithi. Zwi tshi ya nga lushaka lwa ṱhirasithi ye vha i thoma, thundu dzi langwa nga ṱhirasithi nahone i ḓo vha yo vhulungea u bva kha vhakolodisi vha ṱoḓaho u badeliwa kha zwikolodo zwavho.

Arali vha tshi ṱoḓa u pfukisela tshelede kana thundu ubva kha ndaka yavho uya kha ṱhirasithi, izwi zwi fanela u itiwa nga ramulayo, bannga, khamphani ya ṱhirasithi, kana muimeli wa thundu wa phurofeshinaḽa (FPSA®) ane a vha na nḓivhokhulu kha u vha thusa nga nḓila ya vhukoni u pfukisela kana u thoma ṱhirasithi yeneyo.

Arali vha tshi ṱoḓa u sia nnḓu i kha ṱhirasithi ya mufarisi wavho kana ṅwana, vha ḓo fanela u badela mbadelo dzo pfukisela u itela uri nnḓu i ṅwaliswe madzinani avho. Vha nga vha siela hafhu tshelede u badela mbadelo dza u pfukisela. U pfukisela thundu kha muḽaifa zwi nga dzhia miṅwedzi yo vhalahonyana nahone phimo na mithelo dza masipala dzi kha tea u badeliwa. Vhaḽaifa a vha badeli muthelo wa u pfukisela, fhedzi tshinyalelo dza ndaulo u fana na u pfukisela dzi mbadelo dza ofisi dzi ḓo badeliswa. Vhahumbule zwa uri hu na mbadelo dza u vha na ṱhirasithi. Ṱhirasithi i shuma zwavhuḓi kha vhathu vha re ndaka nnzhi nahone khulwane ya ndeme u i langula zwi ḓo nḓila yavhuḓi ya fhungudza muthelo. Kha muṱa une wa ṱoḓa u pfukisela mavu kha a re a muṱa hu u sika ṱhirasithi ine muṋe wa mavu nga nḓila ya u vhulunga muṱani na u thivhela tshipiḓa tshayo kha u rengiswa nga muṅwe wa muḽaifa.

**Na ndi tea u vhea ngafhi wiḽi yanga?**

Bannga nnzhi, vhorambalelano, khamphani dza ṱhirasithi, vhoramilayo na vhaeletshedzi vha zwa masheleni vho ṅwaliswaho vha na wiḽi dza kilaente dzavho nga mahala kana nga mbadelo ṱhukhu.

Vha tea u ita khophi ya wiḽi yavho, yo ṅwaliwaho “Khophi” na tendela muthu ane vha mufulufhela u ḓivha uri i ḓo wanala ngafhi musi vho lovha. Vha ḓivhadze mulanga ndaka uri vho khetha kha wiḽi yavho hune wiḽi ya vhukuma yo vhewa ngafhi, na khophi.

**Na wiḽi yanga ndi vusuludza lungana?**

Wiḽi dzi tea u vusuludzwa tshifhinga tshoṱhe, nga maanḓa arali hu na zwithu zwa ndeme zwo bvelelaho kha vhutshilo ha muṋe wa wiḽi (vhone). Zwiwo zwandeme zwa u shandukisa vhutshilo zwi nga katela u bebiwa ha ṅwana, mbingano, ṱhalano, lufu lwa muḽaifa kana mulangi wa ndaka, u waniwa ha ndaka na dziṅwe thundu dzo waniwaho nga murahu ha ha u saina wiḽi yavho musi ye ya vha i hone. Ndi zwa ndeme u vusuledza wiḽi yavho hu sa athu u fhela miṅwedzi miraru nga murahu ha ṱhalano, ngauri u sa ita izwo zwi nga vhanga masiandoitwa ane a ṱoḓei.

**Na ndi ngoho zwauri hu na mithelo miṅwe ine ya fanela u badelwa nga murahu ha u fa hanga?**

Hu na mithelo mivhili i badeleaho kha ndaka: muthelo wa ifa na muthelo wa mbuelo ya masheleni (CGT).

**Muthelo wa ifa** ndi lushaka lwa muthelo u fanelaho u badelwa nga murahu ha lufu lwavho arali ndaka yavho i salaho (murahu ha zwikolodo zwoṱhe, dzitshinyalelo, mithelo na vhuṋeathundu kha mufarisi a tshilaho kana tsharithi yo no bvisiwa) ina ndeme ya u fhira R3,5  miḽioni.

Nga ngoho, ndaka yavho (ine ya katela thundu, ndindakhombo na tshelede) zwi fanela u badela muthelo wa ndaka wa u lingana 20% kha Tshumelo ya zwa Muthelo ya Afrika Tshipembe (SARS) arali i na ndeme ya tshelede ine ya sala i re vhukati ha R3,5 miḽioni na R30 miḽioni. Phimo ya 25% iya badelea kha tshelede iṅwe na iṅwe ine yo salaho i re nṱha ha R30 miḽioni. Arali ndaka yavho ina ndeme ya tshelede yo salaho ya R3,5 miḽioni, a hu na muthelo wa ifa une wa ḓo badelwa.

**Muthelo wa Mbuelo ya Masheleni (CGT)** uya badeliwa kha tshelede iṅwe na iṅwe ine ya fhira mbuelo ya R2 miḽioni kha thengiso fhethu ha u dzula (nnḓu ine vhone na muṱa wavho vha tshi dzula khayo tshifhinga tshoṱhe. Nga nḓila ya u fana, musi ndozwo ya masheleni i tshi fhira R2 miḽioni, tshipiḓa tsha ndozwo tshi fhiraho R2 miḽioni tshi ḓo tendelwa sa ndozwo ya masheleni.

CGT i badeliwa nga mbuelo dzoṱhe dza tshelede ine ya vha nṱha ha R300 000 kha ṅwaha wa muthelo we vha lovha ngawo. Zwi humbulelwa uri vho pfukisela thundu yavho yoṱhe kha ndaka ya mufu wavho nga ḓuvha ḽe vha lovha ngaḽo nahone mbuelo i fhambana kha tshifhinga vhukati kha zwe vha badela thundu musi vha tshi renga na ndeme ya thundu kha ḓuvha ḽa u lovha havho. Masheleni a sa katelwi a R300 000 aya ṱusiwa ubva kha gwama ḽa mbuelo dzoṱhe. 40% wa mvelelo hu tshi katelwa na mbuelo yavho ya ṅwaha wonowo wa muthelo une vho lovha ngawo nahone zwi ḓo theliswa na mbuelo yavho ya iṅwe kha phimo yo ḓowelaho ya muthelo.

Nga 2020, ṅwaha we tshibugwana itshi tsha gandiswa, phimo CGT wa u vhukati ha 7.2% na 18% wa mbuelo ine dza tshi fhira masheleni a R300 000.

* Thundu iṅwe na iṅwe ine shumiswa nga muthu ya u fana na moḓoro na zwithu zwa muthu zwi a bvisiwa kha CGT.
* Thundu dzoṱhe dzine dza khou ya kha mufarisi a tshilaho dzi a bvisiwa nazwo kha CGT.

Kha vha ṱole webusaiti ya SARS u wana tsumbazwiswa zwa ṅwaha nga ṅwaha zwi tshi yelana na braketse ya muthelo sa izwi zwo buliwa nga nṱha ([www.sars.co.za](http://www.sars.co.za)).

**Zwidodombedzwa zwa vhukwamani**

**Ndaulo ya Vhuḓifari ha Sekithara ya zwa Masheleni (FSCA)**

U khwaṱhisedza uri mueletshedzi wa zwa masheleni kana (FSP), **o tendelwa u vha rengisela tshumelo na zwibveledzwa zwa masheleni**, vha nga kwama vha FSCA.

|  |  |
| --- | --- |
| Nomboro ya Senthara ya Luṱingo | 0800 20 37 22 (FSCA) |
| FSCA switchboard | 012 428 8000 |
| Nomboro ya fekisi | 012 346 6941 |
| Imeiḽi | [info@fsca.co.za](mailto:info@fsca.co.za) |
| Aḓirese ya fhethu | Riverwalk Office Park, Block B, 41 Matroosberg Road, Ashlea Gardens,  Pretoria, South Africa 0081 |
| Aḓirese ya poswo | P.O. Box 35655, Menlo Park, Pretoria, 0102 |
| Webusaiti | [www.fsca.co.za](http://www.fsca.co.za) |

Mafhungo manzhi nga vhuḓalo nga ha pfunzo ya zwa masheleni ya vharengi na zwishumiswa kha vha kwamane na **Muhasho wa Pfunzo dza Vharengi vha FSCA.**

|  |  |
| --- | --- |
| Imeiḽi | [CED.Consumer@fsca.co.za](mailto:CED.Consumer@fsca.co.za) |
| Webusaiti | [www.FSCAmymoney.co.za](http://www.FSCAmymoney.co.za) |

**Tshiimiswa tsha Vhuimeleli ha thundu ha Tshipembe ha Afurika (FISA)**

U wana thuso nga dziwiḽi, maifa, vhufareli, nzudzanyo dza ifa na zwikwama zwa muḽaifa kha vha kwame FISA.

|  |  |
| --- | --- |
| Thelefoni | 082 449 2569 |
| Imeiḽi | [secretariat@fisa.net.za](mailto:secretariat@fisa.net.za) |
| Aḓirese ya poswo | P.O. Box 67027, Bryanston, 2021 |
| Webusaiti | [www.fisa.net.za](http://www.fisa.net.za) |

**Tshiimiswa tsha Nzudzanyo dza Masheleni tsha Afurika Tshipembe (FPI)**

U wana thuso nga ha ifa kana dziṅwe tshumelo dza nzudzanyo dza masheleni kha vha kwame FPI.

|  |  |
| --- | --- |
| Thelefoni | 011 470 6000 |
| Imeiḽi | [info@fpi.co.za](mailto:info@fpi.co.za) |
| Aḓirese ya fhethu | 84 Sophia Street, Fairlands, Johannesburg |
| Aḓirese ya poswo | P.O. Box 6493, Weltevredenpark, 1715 |
| Webusaiti | [www.fpi.co.za](http://www.fpi.co.za) |

**Ofisi ya Vhuṅwalisi ya Afurika Tshipembe ya Dziwiḽi na Dzitesitamennde (SARWT)**:

Arali vha tshi ṱoḓa u khwaṱhisedza uri vhane vha vha funa vha kone u wana wiḽi yavho nga murahu ha musi vho lovha, vha nga i ṅwalisa ha SARWT.

|  |  |
| --- | --- |
| Thelefoni | 061 436 2240 |
| Imeiḽi | admin@sarwt.org |
| Aḓirese ya fhethu | 1 Bellingham Crescent, Alberton Gauteng |
| Webusaiti | [www.sarwt.org](http://www.sarwt.org) |

**Khoro ya U shuma nga zwa Mulayo**

Arali vha na mbudziso kana vha tshi ṱoḓa u ita mbilaelo na ramulayo, kha vha kwame Khoro ya zwa U shuma nga Mulayo:

|  |  |
| --- | --- |
| Webusaiti | [www.lpc.org.za](http://www.lpc.org.za) |

Gauteng, Limpopo, Mpumalanga, North West

|  |  |
| --- | --- |
| Thelefoni | 012 338 5800 |
| Aḓirese ya fhethu | ProcForum Building, 123 Paul Kruger Street, Pretoria |

Eastern Cape, Northern Cape, Western Cape

|  |  |
| --- | --- |
| Thelefoni | 021 443 6700 |
| Aḓirese ya fhethu | 29th Floor, ABSA Centre, 2 Riebeek Street, Cape Town. |

KwaZulu-Natal

|  |  |
| --- | --- |
| Thelefoni | 033 345 1304 |
| Aḓirese ya fhethu | 200 Hoosen Haffejee Str, Pietermaritzburg |

Free State

|  |  |
| --- | --- |
| Thelefoni | 051 447 3237 |
| Aḓirese ya fhethu | 139 Zastron Street, Bloemfontein |

© 2020 FSCA

TSHIHUMBUDZO

*Mafhungo haya a wanaleaho kha tshibugwana itshi tsha mafhungo o ṋetshedzwaho nga Ndaulo ya Vhuḓifari ha Sekithara ya zwa Masheleni (FSCA) ndivho hu ya u wana mafhungo fhedzi. Mafhungo haya ha iti tsivhudzo ya mulayo, ya phurofeshinaḽa, kana ya zwa masheleni. Arali ndondolo iṅwe na iṅwe wo itiwa nga khwaṱhisedza zwa uri izwi zwi re ngomu zwi na ndeme a zwi na vhukhakhi, FSCA a yi ṋetshedzi pfufhedziso, u ḓivhofha kana waranthi nga nḓila iyi nahone a i ṱanganedzi mulandu ufhio na ufhio wa mulayo na vhuḓifhinduleli ha zwi re nga ngomu kana ngoho ya mafhungo o ṋetshedzwaho, kana tshinyalelo iṅwe na iṅwe kana ndozwo yo vhangwaho u bva kha vhuṱumanyi ho livhaho na hu songo livhaho zwi tshi yelana na u fulufhela ha u shumiswa a mafhungo ayo. Nga nnḓa ha musi zwo bulwa nga iṅwe nḓila, nzivhanyedziso ya mafhungo oṱhe a langwa nga FSCA. A hu na tshipiḓa tsha tshibugwana hetshi tsha mafhungo tshine tsha nga gandiswa nahone kana u pfukiselwa kana u shumiswa nahone kana u itwa uri tshi wanalea nga nḓila ya iṅwe na iṅwe kana kha midia muṅwe na muṅwe nga nnḓa ha musi hu na thendelo yo tou ṅwaliwa u thoma yo wanwaho u bva kha Ofisini ya Khoro Khulwane ya Ndaulo ya Vhuḓifari ha Sekithara ya zwa Masheleni.*